Līgums Nr. OBS	
par profesionālās ievirzes izglītības programmas apguvi

Ogrē	202____.gada  _____. _____________________

Ogres Basketbola skola, reģistrācijas Nr. 40900021796, juridiskā adrese Mālkalnes prospekts 32, Ogre, Ogres novads, LV-5001, turpmāk – Izglītības iestāde, tās direktora Riharda Zēberga personā, kura rīkojas saskaņā ar Izglītības iestādes nolikumu, no vienas puses, un izglītojamā likumiskais pārstāvis /vārds,uzvārds/_________________________________________– Vecāks, no otras puses, kopā saukti Puses, bet katrs atsevišķi – Puse, noslēdz šādu līgumu (turpmāk – Līgums):
1. Līguma priekšmets
1.1. Šis Līgums nosaka kārtību, kādā tiek īstenota izglītojamā /vārds,uzvārds/ ____________________
personas kods__________-	_____, turpmāk - Izglītojamais, izglītošana  profesionālās ievirzes izglītības programmā BASKETBOLS (turpmāk – Programma).
1.2. Izglītojamais uzsāk mācības Programmā 20_____.gada _____. _____________________.

2. Izglītības iestādes pienākumi un tiesības
2.1. Izglītības iestādes pienākumi:
2.1.1. Nodrošināt Izglītojamā izglītošanu atbilstoši normatīvajiem aktiem, Programmai un mācību plānam.
2.1.2. Izglītības programmu īstenošanai nodrošināt atbilstošas pedagoģiskās un profesionālās kvalifikācijas pedagogus, kuri pastāvīgi pilnveido savu profesionālo meistarību, ievēro pedagogu profesionālās ētikas normas, bērnu tiesības.
2.1.3. Nodrošināt mācībām nepieciešamos apstākļus, telpu aprīkojumu, garantēt drošus un veselībai nekaitīgus mācību apstākļus.
2.1.4. Veicināt Izglītojamo piedalīšanos dažādos pasākumos Izglītības iestādē vai ārpus tās.
2.1.5. Iepazīstināt Vecāku un Izglītojamo ar Izglītības iestādes iekšējās kārtības noteikumiem.
2.1.6. Informēt Vecākus par jautājumiem, kas saistīti ar Izglītojamā izglītošanu.
2.2. Izglītības iestādes tiesības:
2.2.1. Iesaistīt Vecāku izglītošanas procesa nodrošināšanai nepieciešamās materiālās bāzes pilnveidošanas sekmēšanā.
2.2.2. Iesaistīt Vecāku, sadarbībā ar Izglītības iestādi, Izglītojamā izglītošanā, uzņemoties atbildību par Izglītības iestādes iekšējo noteikumu ievērošanu un izpildi.
2.2.3. Iepriekš saskaņojot ar Vecāku, papildus apstiprinātajai izglītības programmai un mācību plānam, ārpus mācību stundām, nedēļas svētku vai atpūtas dienās vai mācību brīvlaikos organizēt Izglītojamam nodarbības Programmas rezultatīvākai izpildei vai organizēt pasākumus ar Izglītojamā dalību tajos.
2.2.4. Prasīt zaudējumu atlīdzību no Vecāka par Izglītības iestādei nodarītajiem materiālajiem zaudējumiem Izglītojamā vai Vecāka vainas dēļ.

3. Vecāka pienākumi un tiesības
3.1. Vecāka pienākumi:
3.1.1. Kopā ar Izglītojamo uzņemties atbildību un rūpēties, lai Izglītojamais ievērotu Izglītības iestādes iekšējo kārtību reglamentējošos normatīvos dokumentus un sabiedrībā pieņemtās morāles un ētikas normas.
3.1.2. Saudzīgi izturēties pret Izglītības iestādes mantu un atlīdzināt Izglītības iestādei zaudējumus, kas radušies Izglītojamā vai Vecāka neatļautas rīcības rezultātā.
3.1.3. Sekot līdzi Izglītojamā regulāriem nodarbību apmeklējumiem.
3.1.4. Savlaicīgi informēt Izglītības iestādi Izglītības iestādes noteiktajā kārtībā par Izglītojamā nepiedalīšanos nodarbībās un  iesniegt prombūtni attaisnojošus dokumentus.
3.1.5. Sadarboties ar Izglītības iestādi un tās pedagogiem, sniegt informāciju, kas saistīta ar Izglītojamā mācību procesu un iesniegt nepieciešamās izziņas.
3.1.6. Sekmēt Izglītojamā piedalīšanos Izglītības iestādes rīkotajos vai ieteiktajos pasākumos.
3.1.7. Sekmēt Izglītojamā izglītošanos mājas apstākļos, radot nepieciešamos apstākļus  Programmas satura zināšanu un prasmju apguvei mājas darbu un uzdevumu izpildē.
3.1.8. Iesaistīties mācību procesa nodrošināšanai nepieciešamās materiālās bāzes pilnveidošanas  sekmēšanā Izglītojamā vajadzībām.
3.1.9. Veikt mācību maksas samaksu norādītajā apmērā un termiņā.
3.1.10. Deklarētās dzīvesvietas, e-pasta vai tālruņa numura maiņas gadījumā ne vēlāk kā 3 (trīs) darba dienu laikā rakstiski par to informēt Izglītības iestādi.
3.1.11. Pārtraucot Izglītojamā izglītošanos Izglītības iestādē, nokārtot visas finansiālās saistības un nodot Izglītojamā rīcībā esošās Izglītības iestādei piederošās materiālās vērtības.
3.2. Vecāka tiesības:
3.2.1. Regulāri saņemt no Izglītības iestādes informāciju saistībā ar Izglītojamā izglītošanu, tajā skaitā, par sekmēm, sasniegumiem un nodarbību apmeklējumiem.
3.2.2. Objektīvu apstākļu dēļ (ilgstoša slimošana, dzīvesvietas maiņa, izglītojamā interešu un darba spēju trūkuma dēļ, apgūstot izvēlēto izglītības programmu), pamatojoties uz rakstisku iesniegumu, lūgt Izglītības iestādei atskaitīt no Izglītības iestādes Izglītojamo jebkurā mācību perioda laikā, izbeidzot Līgumu, savstarpēji vienojoties ar Izglītības iestādi. 

4. Maksājumu apmērs un kārtība
4.1. Par Programmas apguvi Vecāki maksā mācību maksu 10.00 EUR (desmit euro) apmērā par vienu mācību mēnesi.
4.2. Vecāks veic samaksu par Izglītojamā Programmas apguvi, pamatojoties uz Ogres novada pašvaldības izsniegto rēķinu, iemaksājot naudu rēķinā norādītajā norēķinu kontā un termiņā.
4.3. Rēķins tiek sagatavots elektroniski un ir derīgs bez paraksta.
4.4. Rēķins tiek nosūtīts uz Vecāka Līguma 7.punktā norādīto e-pasta adresi, bet, ja tas nav iespējams, Vecākam ir pienākums lūgt Izglītības iestādei izsniegt rēķinu papīra formā un Izglītības iestādei ir pienākums tādu izsniegt. Rēķina nepieprasīšana nav uzskatāma par attaisnojošu iemeslu rēķina neapmaksāšanai.
4.5. Veicot mācību maksas samaksu, Vecākam maksājuma mērķī ir pienākums norādīt šī Līguma numuru OBS__________.
4.6. Līguma 7.punktā Vecāka rekvizītos norādītās e-pasta adreses maiņas gadījumā Vecākam ir pienākums ne vēlāk kā 3 (trīs) darba dienu laikā rakstiski informēt Izglītības iestādi, pretējā gadījumā nosūtītais rēķins tiks uzskatīts par saņemtu.
4.7. Vecākam ir tiesības līdz nākošā mēneša 10.datumam lūgt Izglītības iestādei veikt mācību maksas pārrēķinu, ja Izglītojamais iepriekšējā mēnesī attaisnojošu iemeslu dēļ nav piedalījies nodarbībās vairāk kā 2 nepārtrauktas nedēļas pēc kārtas.
4.8. Mācību pārtraukšanas vai Līguma izbeigšanas gadījumā no Izglītības iestādes puses mācību maksa tiek aprēķināta par pilnu tekošo kalendāro mēnesi.
4.9. Mācību maksas atvieglojumi tiek piešķirti saskaņā ar Ogres novada pašvaldības saistošajiem noteikumiem.

5. Līguma darbības termiņš, tā grozīšanas un izbeigšanas kārtība
5.1. Līgums stājas spēkā tā parakstīšanas brīdī un ir spēkā līdz Pušu saistību izpildei.
5.2.  Līgums ir spēkā visu Programmas apguves laiku vai līdz dienai, kad Izglītojamais:
5.2.1. tiek atskaitīts no Izglītības iestādes, neatkarīgi no atskaitīšanas iemesliem;
5.2.2. pabeidz Programmas apguvi un saņem Izglītības iestādes izdotu dokumentu par to.
5.3. Šis Līgums var tikt grozīts vai papildināts pēc Pušu vienošanās rakstiskā formā. Jebkuri Līguma noteikumu grozījumi stājas spēkā tikai pēc tam, kad to ir parakstījušas abas Puses un tie kļūst par Līguma neatņemamu sastāvdaļu.
5.4. Līguma izbeigšana pirms termiņa pieļaujama, Pusēm savstarpēji vienojoties šajā Līgumā noteiktajā kārtībā.
5.5. Izglītības iestādei ir tiesības izbeigt Līgumu, ja:
5.5.1. Izglītojamais rupji vai atkārtoti pārkāpis Izglītības iestādes nolikuma, Izglītības iestādes iekšējās kārtības noteikumu vai citu normatīvo aktu normas;
5.5.2. Vecāks Līgumā noteiktajā kārtībā un termiņā Programmas apgūšanas laikā vairāk nekā 3 (trīs) mēnešus nav veicis maksājumus par Izglītības iestādes sniegtajiem pakalpojumiem;
5.5.3. Citos Izglītības iestādes iekšējos normatīvajos aktos noteiktajos gadījumos.
5.6. Vecākam ir tiesības izbeigt Līgumu, rakstiski par to brīdinot Izglītības iestādi vienu nedēļu iepriekš.

6. Citi noteikumi
6.1. Puses apņemas godprātīgi pildīt savas šajā Līgumā noteiktās saistības, bet, ja kāda no Pusēm godprātīgi nepildītu savas saistības, viņai jāatlīdzina otrai visus ar to saistītos zaudējumus un izdevumus.
6.2. Šajā Līgumā norādītie fiziskās personas dati un kontaktinformācija tiek vākta un uzglabāta ar mērķi identificēt personu, kura apgūst Programmu Izglītības iestādē, un viņa Vecāku Līgumā noteikto saistību izpildei.
6.3. Personas datu apstrāde tiek veikta saskaņā ar Vispārīgās datu aizsardzības regulas (Eiropas Parlamenta un Padomes regula Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Vispārīgā datu aizsardzības regula) noteikumiem un šī Līguma pamata.
6.4. Personas datu apstrādi var veikt Izglītības iestāde un Ogres novada pašvaldības centrālās administrācijas Finanšu nodaļa ikmēneša rēķina sagatavošanai un nosūtīšanai.
6.5. Ar mācību procesu saistītie pasākumi, kuros piedalās Izglītojamais (vai viņa darbs), var tikt fotografēti, filmēti vai izmantoti saziņā ar masu saziņas līdzekļiem.
6.6. Parakstot Līgumu, Vecāks apliecina, ka Līguma nosacījumi Vecākam ir saprotami un pieņemami.
6.7. Strīdi starp Izglītības iestādi un Vecāku izšķirami Pusēm vienojoties, bet, ja domstarpības un strīdus nevar atrisināt sarunu ceļā, tos izskata tiesā Latvijas Republikas normatīvajos aktos noteiktajā kārtībā.
6.8. Visi jautājumi, kas nav atrunāti Līgumā, tiek risināti atbilstoši spēkā esošām tiesību normām.
6.9. Šis Līgums ir sagatavots uz 3 (trīs) lapām 2 (divos) eksemplāros ar vienādu juridisko spēku. Viens eksemplārs paredzēts Izglītības iestādei un viens – Vecākam.

7. Pušu rekvizīti un paraksti
	


Ogres Basketbola skola
Izglītības iestādes reģistrācijas
Nr. 40900021796
Juridiskā adrese Mālkalnes prospekts 32, Ogre, Ogres nov., LV-5001
Tālrunis: 65023932
E-pasts: basskola@ogresnovads.lv




_____________________________________
            Direktors Rihards Zēbergs
	
Vārds:________________________________

Uzvārds: ______________________________

Personas kods:__________________________

Adrese: _______________________________

Tālrunis: ______________________________

E-pasts: _______________________________


_________________________________
/                                              /

